CELEX: 32018R1481
Language: sk
Date: 2018-10-04 00:00:00
Title: Nariadenie Komisie (EÚ) 2018/1481 zo 4. októbra 2018, ktorým sa menia prílohy II a III k nariadeniu Európskeho parlamentu a Rady (ES) č. 1333/2008 a príloha k nariadeniu Komisie (EÚ) č. 231/2012, pokiaľ ide o oktylgalát (E 311) a dodecylgalát (E 312) (Text s významom pre EHP)

5.10.2018   
               
               
                  SK
               
               
                  Úradný vestník Európskej únie
               
               
                  L 251/13
               
            
         NARIADENIE KOMISIE (EÚ) 2018/1481
         zo 4. októbra 2018,
         ktorým sa menia prílohy II a III k nariadeniu Európskeho parlamentu a Rady (ES) č. 1333/2008 a príloha k nariadeniu Komisie (EÚ) č. 231/2012, pokiaľ ide o oktylgalát (E 311) a dodecylgalát (E 312)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (1), a najmä na jeho článok 10 ods. 3 a článok 14,
         keďže:
         
                     (1)
                  
                  
                     V prílohe II k nariadeniu (ES) č. 1333/2008 sa stanovuje zoznam Únie obsahujúci prídavné látky v potravinách schválené na používanie v potravinách a podmienky ich používania.
                  
               
                     (2)
                  
                  
                     V prílohe III k nariadeniu (ES) č. 1333/2008 sa stanovuje zoznam Únie obsahujúci prídavné látky v potravinách schválené na používanie v prídavných látkach v potravinách, potravinárskych enzýmoch a potravinárskych arómach a podmienky ich používania.
                  
               
                     (3)
                  
                  
                     V nariadení Komisie (EÚ) č. 231/2012 (2) sa stanovujú špecifikácie prídavných látok v potravinách, ktoré sú uvedené v prílohách II a III k nariadeniu (ES) č. 1333/2008.
                  
               
                     (4)
                  
                  
                     Oktylgalát (E 311) a dodecylgalát (E 312) sú látky povolené ako antioxidanty v rôznych potravinách, ako aj v potravinárskych arómach v súlade s prílohami II a III k nariadeniu (ES) č. 1333/2008.
                  
               
                     (5)
                  
                  
                     V článku 32 ods. 1 nariadenia (ES) č. 1333/2008 sa stanovuje, že všetky prídavné látky v potravinách, ktoré už boli povolené v Únii pred 20. januárom 2009, podliehajú novému hodnoteniu rizika, ktoré vykoná Európsky úrad pre bezpečnosť potravín (ďalej len „úrad“).
                  
               
                     (6)
                  
                  
                     Na tento účel bol schválený program na prehodnotenie prídavných látok v potravinách stanovený v nariadení Komisie (EÚ) č. 257/2010 (3). Podľa nariadenia (EÚ) č. 257/2010 sa prehodnotenie antioxidantov malo dokončiť do 31. decembra 2015.
                  
               
                     (7)
                  
                  
                     Úrad vydal 5. mája 2015 vedecké stanovisko k prehodnoteniu dodecylgalátu (E 312) ako prídavnej látky v potravinách (4). V stanovisku uviedol, že zodpovedajúce toxikologické údaje o dodecylgaláte neboli k dispozícii. Úrad preto nemohol potvrdiť bezpečnosť dodecylgalátu ako prídavnej látky v potravinách a dospel k záveru, že prijateľný denný príjem (ADI) uvedenej skupiny látok pre propylgalát (E 310), oktylgalát (E 311) a dodecylgalát (E 312) by už nemal platiť. V stanovisku sa uvádza, že na primerané posúdenie bezpečnosti dodecylgalátu ako prídavnej látky v potravinách by bola potrebná dostatočná toxikologická databáza.
                  
               
                     (8)
                  
                  
                     Úrad vydal 1. októbra 2015 vedecké stanovisko k prehodnoteniu oktylgalátu (E 311) ako prídavnej látky v potravinách (5). V stanovisku uviedol, že dostatočné toxikologické údaje o oktylgaláte neboli k dispozícii. Úrad preto nemohol potvrdiť bezpečnosť oktylgalátu ako prídavnej látky v potravinách a dospel k záveru, že prijateľný denný príjem uvedenej skupiny látok pre propylgalát (E 310), oktylgalát (E 311) a dodecylgalát (E 312) by už nemal platiť. V stanovisku sa uvádza, že na primerané posúdenie bezpečnosti oktylgalátu ako prídavnej látky v potravinách by bola potrebná dostatočná toxikologická databáza.
                  
               
                     (9)
                  
                  
                     Komisia uverejnila 30. mája 2017 verejnú výzvu na predloženie vedeckých a technologických údajov o propylgaláte (E 310), oktylgaláte (E 311) a dodecylgaláte (E 312) (6) so zameraním na potrebné údaje identifikované vo vedeckých stanoviskách k prehodnoteniu uvedených látok ako prídavných látok v potravinách. Požadované toxikologické údaje o oktylgaláte (E 311) a dodecylgaláte (E 312) sa však nezaviazal predložiť žiaden hospodársky subjekt. Bez týchto údajov úrad nemôže dokončiť prehodnotenie bezpečnosti oktylgalátu a dodecylgalátu ako prídavných látok v potravinách, a preto nemožno zistiť, či uvedené látky stále spĺňajú podmienky podľa článku 6 ods. 1 nariadenia (ES) č. 1333/2008 na zaradenie do zoznamu Únie s povolenými prídavnými látkami v potravinách.
                  
               
                     (10)
                  
                  
                     Oktylgalát (E 311) a dodecylgalát (E 312) je preto vhodné zo zoznamu Únie s povolenými prídavnými látkami v potravinách vylúčiť.
                  
               
                     (11)
                  
                  
                     V zmysle článku 10 ods. 3 nariadenia (ES) č. 1333/2008 sa zoznam Únie s povolenými prídavnými látkami v potravinách zmení v súlade s postupom uvedeným v nariadení Európskeho parlamentu a Rady (ES) č. 1331/2008 (7).
                  
               
                     (12)
                  
                  
                     V článku 3 ods. 1 nariadenia (ES) č. 1331/2008 sa stanovuje, že k aktualizácii zoznamu Únie s prídavnými látkami v potravinách môže dôjsť buď na podnet Komisie, alebo po podaní žiadosti.
                  
               
                     (13)
                  
                  
                     Preto by sa prílohy II a III k nariadeniu (ES) č. 1333/2008 a príloha k nariadeniu (EÚ) č. 231/2012 mali zmeniť odstránením oktylgalátu (E 311) a dodecylgalátu (E 312) zo zoznamu Únie s povolenými prídavnými látkami v potravinách, keďže ich zaradenie do zoznamu už nie je možné odôvodniť vzhľadom na chýbajúce primerané toxikologické údaje.
                  
               
                     (14)
                  
                  
                     Je vhodné stanoviť prechodné obdobie, počas ktorého by sa potraviny s obsahom oktylgalátu (E 311) a/alebo dodecylgalátu (E 312), ktoré boli zákonne umiestnené na trh pred nadobudnutím účinnosti tohto nariadenia, mohli uvádzať na trh aj naďalej.
                  
               
                     (15)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Prílohy II a III k nariadeniu (ES) č. 1333/2008 sa menia v súlade s prílohou k tomuto nariadeniu.
         
         
            Článok 2
            V prílohe k nariadeniu (EÚ) č. 231/2012 sa vypúšťajú zápisy týkajúce sa prídavných látok oktylgalát (E 311) a dodecylgalát (E 312).
         
         
            Článok 3
            Potraviny obsahujúce oktylgalát (E 311) a/alebo dodecylgalát (E 312), ktoré boli zákonne umiestnené na trh pred nadobudnutím účinnosti tohto nariadenia, sa môžu naďalej uvádzať na trh do 25. apríla 2019.
         
         
            Článok 4
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 4. októbra 2018
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 354, 31.12.2008, s. 16.
         
            (2)  Nariadenie Komisie (EÚ) č. 231/2012 z 9. marca 2012, ktorým sa ustanovujú špecifikácie prídavných látok uvedených v prílohách II a III k nariadeniu Európskeho parlamentu a Rady (ES) č. 1333/2008 (Ú. v. EÚ L 83, 22.3.2012, s. 1).
         
            (3)  Nariadenie Komisie (EÚ) č. 257/2010 z 25. marca 2010, ktorým sa ustanovuje program schválených prídavných látok v potravinách v súlade s nariadením Európskeho parlamentu a Rady (ES) č. 1333/2008 o prídavných látkach v potravinách (Ú. v. EÚ L 80, 26.3.2010, s. 19).
         
            (4)  Vestník EFSA (EFSA Journal) (2015) 13(5):4086.
         
            (5)  Vestník EFSA (EFSA Journal) (2015) 13(10):4248.
         
            (6)  http://ec.europa.eu/food/safety/food_improvement_agents/additives/re-evaluation_en.
         
            (7)  Nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (Ú. v. EÚ L 354, 31.12.2008, s. 1).
      
      
         
            PRÍLOHA
            
                        1.
                     
                     
                        Príloha II k nariadeniu (ES) č. 1333/2008 sa mení takto:
                        
                                    a)
                                 
                                 
                                    V časti B tabuľke 3: Prídavné látky iné ako farbivá a sladidlá sa vypúšťa zápis týkajúci sa prídavných látok v potravinách E 311 oktylgalát a E 312 dodecylgalát;
                                 
                              
                                    b)
                                 
                                 
                                    V časti C tabuľke 5: Iné prídavné látky, ktoré sa môžu regulovať v kombinácii sa písmeno k) „E 310 – 320: Galáty, TBHQ a BHA“ nahrádza takto:
                                    
                                                „k)
                                             
                                             
                                                E 310 – 320: Propylgalát, TBHQ a BHA
                                                
                                                            Číslo E
                                                         
                                                         
                                                            Názov
                                                         
                                                      
                                                            E 310
                                                         
                                                         
                                                            Propylgalát
                                                         
                                                      
                                                            E 319
                                                         
                                                         
                                                            Terciárny butylhydrochinón (TBHQ)
                                                         
                                                      
                                                            E 320
                                                         
                                                         
                                                            Butylovaný hydroxyanizol (BHA)“
                                                         
                                                      
                                          
                              
                                    c)
                                 
                                 
                                    Časť E sa mení takto:
                                    
                                                1.
                                             
                                             
                                                V kategórii 01.5 (Dehydrované mlieko v zmysle vymedzenia v smernici 2001/114/ES) sa zápis týkajúci sa prídavných látok v potravinách E 310 – 320 (Galáty, TBHQ a BHA) nahrádza takto:
                                                
                                                             
                                                         
                                                         
                                                            „E 310 – 320:
                                                         
                                                         
                                                            Propylgalát, TBHQ a BHA
                                                         
                                                         
                                                            200
                                                         
                                                         
                                                            (1)
                                                         
                                                         
                                                            iba mlieko v prášku do automatov“
                                                         
                                                      
                                          
                                                2.
                                             
                                             
                                                V kategórii 02.1 [Bezvodé tuky a oleje (okrem bezvodého mliečneho tuku)] sa zápis týkajúci sa prídavných látok v potravinách E 310 – 320 (Galáty, TBHQ a BHA, samostatne alebo v kombinácii) nahrádza takto:
                                                
                                                             
                                                         
                                                         
                                                            „E 310 – 320:
                                                         
                                                         
                                                            Propylgalát, TBHQ a BHA
                                                         
                                                         
                                                            200
                                                         
                                                         
                                                            (1) (41)
                                                         
                                                         
                                                            iba tuky a oleje určené na priemyselnú výrobu tepelne ošetrených potravín; olej a tuk určený na vyprážanie (okrem zvyškového oleja z olivových výliskov) a bravčová masť, rybací olej, hovädzí loj, hydinový tuk a baraní loj“
                                                         
                                                      
                                          
                                                3.
                                             
                                             
                                                V kategórii 02.2.2 [Iné tukové a olejové emulzie vrátane nátierok v zmysle vymedzenia v nariadení Rady (ES) č. 1234/2007 a tekutých emulzií] sa zápis týkajúci sa prídavných látok v potravinách E 310 – 320 (Galáty, TBHQ a BHA, samostatne alebo v kombinácii) nahrádza takto:
                                                
                                                             
                                                         
                                                         
                                                            „E 310 – 320:
                                                         
                                                         
                                                            Propylgalát, TBHQ a BHA
                                                         
                                                         
                                                            200
                                                         
                                                         
                                                            (1) (2)
                                                         
                                                         
                                                            iba tuk na vyprážanie“
                                                         
                                                      
                                          
                                                4.
                                             
                                             
                                                V kategórii 04.2.5.4 (Orechové maslá a orechové nátierky) sa zápis týkajúci sa prídavných látok v potravinách E 310 – 320 (Galáty, TBHQ a BHA) nahrádza takto:
                                                
                                                             
                                                         
                                                         
                                                            „E 310 – 320:
                                                         
                                                         
                                                            Propylgalát, TBHQ a BHA
                                                         
                                                         
                                                            200
                                                         
                                                         
                                                            (1) (41)
                                                         
                                                         
                                                            iba spracované orechy“
                                                         
                                                      
                                          
                                                5.
                                             
                                             
                                                V kategórii 04.2.6 (Spracované zemiakové výrobky) sa zápis týkajúci sa prídavných látok v potravinách E 310 – 320 (Galáty, TBHQ a BHA) nahrádza takto:
                                                
                                                             
                                                         
                                                         
                                                            „E 310 – 320:
                                                         
                                                         
                                                            Propylgalát, TBHQ a BHA
                                                         
                                                         
                                                            25
                                                         
                                                         
                                                            (1)
                                                         
                                                         
                                                            iba dehydrované zemiaky“
                                                         
                                                      
                                          
                                                6.
                                             
                                             
                                                V kategórii 05.3 (Žuvačky) sa zápis týkajúci sa prídavných látok v potravinách E 310 – 321 (Galáty, TBHQ, BHA a BHT) nahrádza takto:
                                                
                                                             
                                                         
                                                         
                                                            „E 310 – 321
                                                         
                                                         
                                                            Propylgalát, TBHQ, BHA a BHT
                                                         
                                                         
                                                            400
                                                         
                                                         
                                                            (1)“
                                                         
                                                         
                                                             
                                                         
                                                      
                                          
                                                7.
                                             
                                             
                                                V kategórii 06.3 (Cereálne raňajky) sa zápis týkajúci sa prídavných látok v potravinách E 310 – 320 (Galáty, TBHQ a BHA) nahrádza takto:
                                                
                                                             
                                                         
                                                         
                                                            „E 310 – 320:
                                                         
                                                         
                                                            Propylgalát, TBHQ a BHA
                                                         
                                                         
                                                            200
                                                         
                                                         
                                                            (1) (13)
                                                         
                                                         
                                                            iba predvarené obilninové výrobky“
                                                         
                                                      
                                          
                                                8.
                                             
                                             
                                                V kategórii 06.7 (Predvarené alebo spracované obilniny) sa zápis týkajúci sa prídavných látok v potravinách E 310 – 320 (Galáty, TBHQ a BHA) nahrádza takto:
                                                
                                                             
                                                         
                                                         
                                                            „E 310 – 320:
                                                         
                                                         
                                                            Propylgalát, TBHQ a BHA
                                                         
                                                         
                                                            200
                                                         
                                                         
                                                            (1)
                                                         
                                                         
                                                            iba predvarené obilninové výrobky“
                                                         
                                                      
                                          
                                                9.
                                             
                                             
                                                V kategórii 07.2 (Jemné pečivo) sa zápis týkajúci sa prídavných látok v potravinách E 310 – 320 (Galáty, TBHQ a BHA) nahrádza takto:
                                                
                                                             
                                                         
                                                         
                                                            „E 310 – 320:
                                                         
                                                         
                                                            Propylgalát, TBHQ a BHA
                                                         
                                                         
                                                            200
                                                         
                                                         
                                                            (1)
                                                         
                                                         
                                                            iba zmesi na koláče“
                                                         
                                                      
                                          
                                                10.
                                             
                                             
                                                V kategórii 08.3.1 (Mäsové výrobky bez tepelného ošetrenia) sa zápis týkajúci sa prídavných látok v potravinách E 310 – 320 (Galáty, TBHQ a BHA) nahrádza takto:
                                                
                                                             
                                                         
                                                         
                                                            „E 310 – 320:
                                                         
                                                         
                                                            Propylgalát, TBHQ a BHA
                                                         
                                                         
                                                            200
                                                         
                                                         
                                                            (1) (13)
                                                         
                                                         
                                                            iba dehydrované mäso“
                                                         
                                                      
                                          
                                                11.
                                             
                                             
                                                V kategórii 08.3.2 (Tepelne ošetrené mäsové výrobky) sa zápis týkajúci sa prídavných látok v potravinách E 310 – 320 (Galáty, TBHQ a BHA) nahrádza takto:
                                                
                                                             
                                                         
                                                         
                                                            „E 310 – 320:
                                                         
                                                         
                                                            Propylgalát, TBHQ a BHA
                                                         
                                                         
                                                            200
                                                         
                                                         
                                                            (1) (13)
                                                         
                                                         
                                                            iba dehydrované mäso“
                                                         
                                                      
                                          
                                                12.
                                             
                                             
                                                V kategórii 12.2.2 (Ochucovadlá a chuťové prísady) sa zápis týkajúci sa prídavných látok v potravinách E 310 – 321 (Galáty, TBHQ, BHA a BHT) nahrádza takto:
                                                
                                                             
                                                         
                                                         
                                                            „E 310 – 321
                                                         
                                                         
                                                            Propylgalát, TBHQ, BHA a BHT
                                                         
                                                         
                                                            200
                                                         
                                                         
                                                            (1) (13)“
                                                         
                                                         
                                                             
                                                         
                                                      
                                          
                                                13.
                                             
                                             
                                                V kategórii 12.5 (Polievky a vývary) sa zápis týkajúci sa prídavných látok v potravinách E 310 – 320 (Galáty, TBHQ a BHA) nahrádza takto:
                                                
                                                             
                                                         
                                                         
                                                            „E 310 – 320:
                                                         
                                                         
                                                            Propylgalát, TBHQ a BHA
                                                         
                                                         
                                                            200
                                                         
                                                         
                                                            (1) (13)
                                                         
                                                         
                                                            iba dehydrované polievky a vývary“
                                                         
                                                      
                                          
                                                14.
                                             
                                             
                                                V kategórii 12.6 (Omáčky) sa zápis týkajúci sa prídavných látok v potravinách E 310 – 320 (Galáty, TBHQ a BHA) nahrádza takto:
                                                
                                                             
                                                         
                                                         
                                                            „E 310 – 320:
                                                         
                                                         
                                                            Propylgalát, TBHQ a BHA
                                                         
                                                         
                                                            200
                                                         
                                                         
                                                            (1) (13)“
                                                         
                                                         
                                                             
                                                         
                                                      
                                          
                                                15.
                                             
                                             
                                                V kategórii 15.1 (Snacky na báze zemiakov, obilia, múky alebo škrobu) sa zápis týkajúci sa prídavných látok v potravinách E 310 – 320 (Galáty, TBHQ a BHA) nahrádza takto:
                                                
                                                             
                                                         
                                                         
                                                            „E 310 – 320:
                                                         
                                                         
                                                            Propylgalát, TBHQ a BHA
                                                         
                                                         
                                                            200
                                                         
                                                         
                                                            (1)
                                                         
                                                         
                                                            iba snacky na báze obilia“
                                                         
                                                      
                                          
                                                16.
                                             
                                             
                                                V kategórii 15.2 (Spracované orechy) sa zápis týkajúci sa prídavných látok v potravinách E 310 – 320 (Galáty, TBHQ a BHA) nahrádza takto:
                                                
                                                             
                                                         
                                                         
                                                            „E 310 – 320:
                                                         
                                                         
                                                            Propylgalát, TBHQ a BHA
                                                         
                                                         
                                                            200
                                                         
                                                         
                                                            (1) (13)“
                                                         
                                                         
                                                             
                                                         
                                                      
                                          
                                                17.
                                             
                                             
                                                V kategórii potravín 17.1 (Doplnky dodávané v tuhej forme vrátane kapsúl, tabliet a podobných foriem okrem žuvacích foriem) sa zápis týkajúci sa prídavných látok v potravinách E 310 – 321 (Galáty, TBHQ, BHA a BHT) nahrádza takto:
                                                
                                                             
                                                         
                                                         
                                                            „E 310 – 321
                                                         
                                                         
                                                            Propylgalát, TBHQ, BHA a BHT
                                                         
                                                         
                                                            400
                                                         
                                                         
                                                            (1)“
                                                         
                                                         
                                                             
                                                         
                                                      
                                          
                                                18.
                                             
                                             
                                                V kategórii 17.2 (Výživové doplnky dodávané v tekutej forme) sa zápis týkajúci sa prídavných látok v potravinách E 310 – 321 (Galáty, TBHQ, BHA a BHT) nahrádza takto:
                                                
                                                             
                                                         
                                                         
                                                            „E 310 – 321
                                                         
                                                         
                                                            Propylgalát, TBHQ, BHA a BHT
                                                         
                                                         
                                                            400
                                                         
                                                         
                                                            (1)“
                                                         
                                                         
                                                             
                                                         
                                                      
                                          
                                                19.
                                             
                                             
                                                V kategórii potravín 17.3 (Výživové doplnky dodávané vo forme sirupu alebo v žuvacej forme) sa zápis týkajúci sa prídavných látok v potravinách E 310 – 321 (Galáty, TBHQ, BHA a BHT) nahrádza takto:
                                                
                                                             
                                                         
                                                         
                                                            „E 310 – 321
                                                         
                                                         
                                                            Propylgalát, TBHQ, BHA a BHT
                                                         
                                                         
                                                            400
                                                         
                                                         
                                                            (1)“
                                                         
                                                         
                                                             
                                                         
                                                      
                                          
                              
                  
                        2.
                     
                     
                        Príloha III k nariadeniu (ES) č. 1333/2008 sa mení takto:
                        
                                    a)
                                 
                                 
                                    V časti 4 (Prídavné látky v potravinách vrátane nosičov v potravinárskych arómach) sa zápisy týkajúce sa prídavných látok v potravinách E 310, E 311, E 312, E 319 a E 320 nahrádzajú takto:
                                    
                                                „E 310
                                             
                                             
                                                Propylgalát
                                             
                                             
                                                éterické oleje
                                             
                                             
                                                1 000  mg/kg (propylgalát, TBHQ a BHA, samostatne alebo v kombinácii) v éterických olejoch
                                             
                                          
                                                E 319
                                             
                                             
                                                Terciárny butylhydrochinón (TBHQ)
                                             
                                          
                                                E 320
                                             
                                             
                                                Butylovaný hydroxyanizol (BHA)
                                             
                                             
                                                arómy iné ako éterické oleje
                                             
                                             
                                                100 mg/kg (1) (propylgalát)
                                                200 mg/kg (1) (TBHQ a BHA, samostatne alebo v kombinácii) v arómach“
                                             
                                          
                              
                                    b)
                                 
                                 
                                    V časti 4 (Prídavné látky v potravinách vrátane nosičov v potravinárskych arómach) sa poznámka pod čiarou (1) nahrádza takto:
                                    
                                                „(1)
                                             
                                             
                                                Pravidlo proporcionality: ak sú použité kombinácie propylgalátu, TBHQ, a BHA, musia sa jednotlivé množstvá proporcionálne znížiť.“